Chillies Backpackers, s Hostel zmitzt im Zentrum vo Darwin (wo nöd allzu gross isch) hät eus zumindest am Afang no sehr pässled. Mir händ nur us de Tür müesse und scho sind mir mitte im Shopping und Foodparadies gstande - das händ mir scho lang nüm gha! Am 1. Juli fiireds im Northern Territory ihre Bundesstaat - somit sind mir genau  rächtziitig in Darwin acho für die gross Party. Es hät es riise Fürwerk geh, welles mir vome Strand us mit 1000ge andere zäme gnosse händ.